text: Her smækker bank kassen i
  11 januar 2013 kl. 15.15
  Danske Bank har lukket kasserne i 131 filialer landet over. I Syd- og Sønderjylland er det slut med personlig betjening ved kassen i 20 afdelinger.
  Her er de kassefri afdelinger:
  Gothersgade i Fredericia, Børkop, Fanø, Ribe, Ølgod, Bramming, Gjesing ved Esbjerg, Varde, Skærbæk, Aabenraa, Egtved, Give, Billund, Seest ved Kolding, Grindsted, Juelsminde, Tørring, Hedensted, Dagnæs ved Horsens og Brædstrup.
  Lukning af kasserne i hele landet har ført til fyring af 300 medarbejdere.
  Lukningen er en konsekvens af, at stadig flere kunder udelukkende går i banken på nettet eller via telefonen og bruger kontantautomater.
  For fremtiden har Danske Bank kun åbne kasser i 55 afdelinger. Det gælder blandt andet afdelingerne i Kolding, Haderslev, Tønder, Padborg, Sønderborg, Vejen, Esbjerg, Fredericia vest, Vejle og Horsens.
  